‘મોમ, આય એમ વેરી હેપ્પી. મલ્હાર સહીસલામત છે. મને બ્લેકમેઈલ કરનાર યુવરાજ અને એનો ફ્રેન્ડ મનુ પકડાઈ ચૂક્યા છે. મલ્હાર અત્યારે મારી સાથે જ છે. હું એને લઈને ઘેર આવી રહી છું.’ ગુલાલે ફોન કરીને એની મમ્મીને ગુડ ન્યૂઝ આપ્યા. મમ્મી દીકરીના અવાજમાં રહેલો ઉમળકો પારખી ગયાં. એ એના જીવનસાથીને લઈને આવી રહી હતી, ‘બેટા, તું ખૂશ છે એટલે બસ! પણ બેટા, સીધી ઘેર ના આવતી. તને ખબર છે જે દિવસથી મેં તારા આ પ્રોબ્લેમ વિશે સાંભળ્યું હતું તે દિવસથી આજ સુધી હું રોજ એક ટાણું કરું છું. મેં બાધા રાખી હતી કે હતી કે જ્યારે ભગવાન તને આ મુશ્કેલીમાંથી ઉગારી લેશે અને મલ્હાર પહેલી વાર આપણા ઘરે આવશે ત્યારે તમને બંનેને સજોડે ગાયત્રી મંદિર લઈ જઈશ. માતાજીના દર્શન કરાવ્યા પછી જ ઘરે લાવીશ અને આ બાધા છોડીશ. માટે બેટા, મલ્હારને સીધો ઘેર ના લાવીશ. ગાડી બહાર જ ઉભી રાખજે આપણે પહેલા મંદિરે જઈશું. બસ, હવે મને શાંતી થઈ. ભગવાને મારી પ્રાર્થના સ્વીકારી ખરી.વેલકમ બેટા... વેલકમ બોથ ઓફ યુ.’